Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 421

2. Egyéb jövőbeni kötelezettségek Ebben a táblában kell szerepeltetni az Szkr. szerint meghatározott és előírásai alapján nyilvántartott jövőbeni kötelezettségek közül — a határidős ügyletek kivételével — az egyéb tételeket. A kötelezettségeket szerződés szerinti értéken bruttó módon, vagyis szerződésenként (és nem egyenlegezve) kell kimutatni. A súlyozott értékek kiszámításánál hasonlóan kell eljárni, mint a függő kötelezettségeknél, az (ügyletkockázat szerint csoportosított) eredeti összegeket meg kell szorozni az ügyfélkockázat kockázati súlyaival és ezeket a szorzatként kapott értékeket kell az f)—h) oszlopokba beírni. (A kockázatmentes ügyleteknek nincs súlyozott értéke, mivel „0” súlyozásúak.) Az i) oszlopban kell összesíteni az ügyfélkockázat szerinti súlyozott értékeket.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes